<classify> Jeshi la Zimamoto na Uokoaji nchini limefanya mabadiliko katika safu ya uongozi kwa kubadilisha baadhi ya makamanda katika mikoa mbalimbali hapa nchini.Kwa mujibu wa Mkuu wa Jeshi la Zimamoto na Uokoaji nchini CGF Thobias Andengenye, miongoni mwa makamanda waliofanyiwa mabadiliko ni pamoja na Kamishna Msaidizi mwandamizi CACF Hamis Telemkeni aliyekuwa Mkuu wa Kitengo cha tathmini na Ufuatikiaji, Makao makuu Dodoma, anakwenda kuwa Kamanda wa Zimamoto na Uokoaji R.F.O mkoa wa Tanga.Kamishna Msaidizi Mwandamizi wa Zimamoto SACF Goodluck Urio, aliyekuwa akitumikia nafasi ya Kamanda Jeshi la Zimamoto na Uokoaji RFO mkoa wa Iringa, Kamshna Msaidizi Mwandamizi wa Zimamoto SACF Ambwene Mwakibete, anakwenda kuwa Kamanda wa Zimamoto na Uokoaji mkoani Mwanza na nafasi yake inachukuliwa na Mratibu Msaidizi wa Zimamoto ASF Isabela MbwagoAidha CGF Andengenye amewataja makamanda wengine walioguswa na mabadiliko hayo kuwa ni pamoja na Mratibu Msaidizi wa Zimamoto ASF Jumbe Kondo, ambaye anakwenda kuwa Kamanda wa Zimamoto na Uokoaji RFO mkoa wa Njombe.Wakati huo huo aliyekuwa Kamanda wa Jeshi la Zimamoto na Uokoaji mkoa wa Morogoro, Kamishina Msaidizi wa Zimamoto ACF Gilbert Mvungi, amehamishiwa makao makuu ya Zimamoto na Uokoaji jijini Dodoma.Jeshi la Zimamoto na Uokoaji linaendelea kutoa wito kwa wananchi kutoa ushirikiano kwa makamanda hao katika ngazi ya wilaya na mkoa ili kukinga na kuchukua tahadhari juu ya athari na majanga mbalimbali yatokanayo na moto.  <topic>: kitaifa 